VEROUK 5.r-2020/21

**NAVODILA ZA 20.11.2020**

Pozdravljeni otroci!

Tako, prvi teden verouka na daljavo je za vami. Upamo, da so vam bile naloge všeč in da ste vse uspešno rešili. Ne skrbite, če boste delali sproti se vam snov ne bo nabirala, zato le pogumno naprej. Če se pojavijo kakšne težave ali vprašanja kontaktirajte katehetinjo Špelo na gmail naslov borstnar.spela1@gmail.com.

Prejšnja dva tedna ste odkrivali znamenja narave in človeka, spoznavali ste krščanska znamenja, njihov namen in kako jih prejmemo. V današnjih dveh lekcijah pa boste spoznali Jezusova znamenja v Cerkvi in kakšno znamenje je Cerkev. Veselo na delo! 😊

**III. JEZUSOVA ZNAMENJA V CERKVI**

1. **CILJ KATEHEZE**

- S hvaležnostjo sprejeti zakramente kot božja znamenja

- Naučiti se, katera so ta znamenja

- Truditi se za vreden prejem zakramentov

1. **DELO**

**-** Poišči sliko svojega krsta in se s starši o njem pogovori

**-** Poslušaj pesem »Prvooobhajancu« od vokalne skupine Glorija (<https://www.youtube.com/watch?v=qhwMmFPVD_4>) in zapiši najmanj 5 povedi o svojem obhajilu (kako si se počutil pred, med in po obhajilu, kaj ti je bilo najbol všeč,...)

**-** V učbeniku na strani 14 preberi o 7 svetih zakramentih in naredi nalogo a in c na strani 16

1. **DOMAČA NALOGA**

**-** S starši skupaj zvečer zmolite molitev Sveti angel

**-** V delovnem zvezku reši poglavje 3.

**-** V liturgičnem zvezku tudi, če ni listkov, vseeno rešuj naloge poleg, saj prinašajo procente. Predlog za reševanje: V tistem času, ko bi morala biti maša v nedeljo, lahko rešiš nalogo za tisti dan in se ti ne bo nabrala snov 😊

**IV. CERKEV JE ZNAMENJE ODREŠENJA**

1. **CILJ KATEHEZE**

- Doživeti Cerkev kot znamenje božje navzočnosti nad nami

- Spoznati, da je v Cerkvi Bog navzoč po Jezusu

- Biti dejaven član Cerkve

 **Uvod:** Cerkev je obenem vidna in nevidna, človeška in božja, zemeljska in bogata z nebeškimi dobrinami. Bog hoče, da bi bila Cerkev občestvo ljubezni in oseb. Hoče, da nas združuje v eno veliko skupino. Nihče ne sme in ne more biti sam. Tudi Jezus ni bil sam. Vsak človek ima svoje skupine ljudi, ki jih ima rad.

1. **DELO**

**-**Razmisli in napiši kratek sestavek o tem v kakšnih krogih ljudi si, kako se med njimi počutiš, kaj storiš za njih. Napiši kaj o tvoji družbi v Cerkvi in prijateljstvu z Bogom.

**-** V učbeniku na strani 17-18 preberi zgodbo in odgovori na vprašanja na strani 20

**-** Nariši svoje prijateljstvo z Jezusom kakor si ga prdstavljaš (s simboli, vidva z Jezusom skupaj, lahko tudi napišeš)

1. **DOMAČA NALOGA**

- S starši skupaj zapojte pesem »Ko Jezus je začel učiti« (če ne znajo besedila, je prilepljeno spodaj 😉)

- V delovnem zvezku naredi poglavje 4.

- V liturgičnem zvezku tudi, če ni listkov, vseeno rešuj naloge poleg, saj prinašajo procente. Predlog za reševanje: V tistem času, ko bi morala biti maša v nedeljo, lahko rešiš nalogo za tisti dan in se ti ne bo nabrala snov 😊

Ko Jezus je začel učiti, izbral

si prve je učence in najprej

se njegova je dobrota izlila

na dva revna ribiča.

Simon in brat njegov Andrej,

zaslišala čudovite sta

besede: “Hodita za menoj,

napravil vaju bom za ribiča,

za ribiča ljudi!”

Z učenci se tedaj umakne k

morju, pri mitnici zagledal jeMateja,

in rekel mu je: ”Hodi

za menoj!” Matej je vstal in

šel za njim

To je vse za ta dva tedna. Rešujte sproti in z razumevanjem. Veseli bomo kakšnih povratnih informacij in upamo, da se čimprej vidimo!

Čuvajte se in ostanite zdravi😊 Lepo vas pozdravljamo Špela, Nejc, Vid